Държавен вестник, бр. 84, 2025 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  84
 
 
 
самоконтрол, предприемчивост. 
2.4. Четвърта степен на професионална квалификация по професията 
Лице, придобило четвърта степен на професионална квалификация по професия 
„Строителство и архитектура“, извършва дейности, свързани с управлението на процесите 
в строително-инвестиционно проектиране, съблюдава и подпомага дейностите на 
проектантите по частите „Архитектурна“ и „Конструктивна“ при изработване на 
инвестиционните проекти, подпомага администрирането и надзора на строителните 
инвестиционни проекти. Извършва следните дейности при изпълнение на строежи от 
промишленото и гражданското строителство, както при изпълнение на монолитни, така и 
при изпълнение на сглобяеми стоманени, стоманобетонни или дървени конструкции: 
– ръководи самостоятелно строежи от 4, 5 или 6 категория или части от строежи 1, 2 
или 3 категория съгласно Наредба № 1 от 30 юли 2003 г. за номенклатурата на 
видовете строежи; 
– приема проектната документация на строежа от инвеститора преди започване на 
изпълнението на строително-монтажните работи, и я следва и съхранява; 
– контролира правилното и качественото изпълнение на строително-монтажните 
работи; 
– съблюдава 
правилността 
на 
технологичната 
последователност 
както 
на 
технологичните движения, така и на технологичните операции на работниците; 
– осъществява и следи целесъобразността на организацията на строителната площадка, 
обезпечаването на обекта с ресурси в съответствие със строително-монтажните 
работи, които се изпълняват в настоящия момент, спазването на трудовата 
дисциплина; 
– контролира влаганите материали и извършените строителни работи, включително 
продукти и системи, съответстващи на изискванията на стандарта за сграда с близко 
до нулево потребление на енергия, като енергийноефективни прозорци, фасадни и 
покривни топлоизолационни решения, мембрани и ленти за въздухоплътност, както 
и съвместява тези дейности с изпълнението на отделните сградни инсталации; 
– прилага принципите на сгради с близко до нулево потребление на енергия, с фокус 
върху непрекъсната топлоизолация, енергийноефективни прозрачни ограждащи 
елементи, въздухоплътност, елиминиране на топлинни мостове и максимално 
използване на принципите на биоклиматичната архитектура; 
– съставя и съхранява документацията на обекта по време на строителството; 
– следи и контролира доставките на материали, инструменти, детайли и др. на 
строителния обект, както и документацията, която ги придружава; 
– упражнява контрол, измерва и оценява дейността на строителните работници; 
– разпределя трудовите дейности в работния процес; 
– извършва дейностите по остойностяване, оценка, счетоводство и разплащания на 
строителните проекти; 
– организира, планира, ръководи и контролира работния процес при изпълнението на 
всички дейности на строителната площадка: строителни и монтажни работи (СМР) 
за груб строеж (земни, кофражни, армировъчни, бетонови, зидарски, покривни), за 
довършителни работи (мазилки, шпакловки, замазки, облицовки, настилки, 
бояджийски, дограмаджийски, тенекеджийски и изолационни работи); 
– организира заготовката и монтажа на сглобяеми стоманобетонови, дървени и 
пластмасови конструкции; 
– участва в оформянето на актове и протоколи за освидетелстване на строителството 
заедно с другите участници в строителството; 
– окомплектова техническата документация; 
– изработва екзекутивна документация.  
За да извърши дейностите, трябва да: 
– познава основните елементи на сградата;